Laeva Kultuurimaja Mälumäng   IV VOOR	

Mälumäng 4.mäng

1.Tänavu annetas president riikliku autasu 99-le tublile inimesele. Meie vallas kahjuks keegi nii kõrget tunnustust ei pälvinud, küll oli ordenisaajaid  naabrite hulgas. Valgetähe IV klassi teenetemärgi pälvis ühe meie naabervalla ettevõtte juht. Tema poolt juhitud ettevõte asutati 20 aastat tagasi, annab tööd 54-le inimesele ja 80% toodangust läheb välisriikidesse. Kes on see tubli ettevõtja ja millises vallas ta tegutseb?

2. Näete ühte kolmest osast koosnevat instrumenti. Kuidas seda nimetatakse ja mis otstarbel kasutatakse?

3. See 1953-ndal aastal sündinud kirjamees avaldas oma kuuest romaanist esimese juba 1985-ndal aastal ja teise 1991. Seejärel ei olnud tal muude tegemiste kõrval aega eriti kirjandusega tegeleda, aga alates 2010-ndast aastast avaldas ta oma eelneval elu ainetel 4 teost. Sari algab romaaniga „Mängumees“ Kes on see kirjamees ja mis alal on ta rohkem kuulsust saanud nautida, kui kirjanduses?

4. Tänavu 4.veebruari hilisõhtul toimus Haapsalu lähedal, midagi Eesti oludes harukordset. Viimati täheldati sama asja Eestis 2006-ndal aastal. Mis juhtus?

5. Meie kuulsamas mängufilmis „Kevade“ mängib Raja Teelet           Riina Hein (Aare). Kuni viimase hetkeni kandideeris Teeleks ka  üks teine kena daam, kes erinevalt Riinast on loomulik blondiin. Tema ainsaks filmirolliks on jäänud naispeaosa  Eesti esimeses värvilises telefilmis „Ahvatluste tund“. 2002-sel aastal tegi ta oma elus pöörde ja alustas edukat karjääri uuel elualal, kus tegutseb ka täna. Kes?

6. Martin Kutmani mälestusvõistlustel pakkus õhtu säravaima elamuse praegu Ida-Virumaal elav, kuid oma eduteed Jõgeva linnas alustanud noorsportlane. Kuidas on selle 16-aastase blondiini nimi ja millega ta hakkama sai?

7. Kollektiviseerimine jõudis Laeva valda 1948-ndal aastal. Esimene kolhoos asutati 18-ndal septembril. Kuidas oli selle nimi ja kes oli esimene esimees?

8. See Eesti Vabariigi minister teenis oma raugematu energia pärast hüüdnime Molekul juba nooruses õpilasmaleva päevil. Kuigi ministrid tegutsevad meist kaugel ja kõrgel mõjutab vähemalt üks tema järjekordsetest geniaalsetest mõttevälgatustest ka paljusid meist isiklikult.
Kes on see minister?

9. Mats alati on tubli mees-
  ta kedagi ei pelga
  ei kummarda ta saksa ees
  ei tõmba küüru selga
Enamus meist on seda laulu laulnud või vähemalt kaasa jorisenud.
Kes aga need sõnad algselt kirja pani?

10. Tänavu jaanuaris Austrias toimunud noorte maailmameistrivõistluste järgselt ütles üks meie noorsportlane: “Ma poleks iial osanud loota,et kolme sõidu peale on mu kehvim tulemus viies koht. Olin valmis, et võin medali võita, aga kaks medalit on juba kindlasti üle ootuste hästi“
Kes oli see sportlane ja mis spordialal ta võistles?

11. Katariina II õukonnadaamide krahvinna Praskovja Brusi ja preili Protassova ülesannete kohta kirjutas Inglise saadik James Howard Harris oma valitsusele, et daamid on võrreldavad varasemate aegade aadlikega,  kelle kohustus oli maitsta roogi ja veine, enne kui need viidi valitseja ette. Brus ja Protassova toidu ja veinidega ei tegelenud. Millega siis?

12. Paljudes Aafrika riikides on antud lapsele nimi ühe nende vabadusvõitlusega seotud Venemaalt pärit eseme järgi. Mis ese see on ja missugune võiks olla lapse nimi? Vihjeks ütleme, et seal ei lauldud ennast vabaks, vaid elu oli hoopis karmim.

13. USA sõjavägi tühistas tänavu jaanuaris 1994-ndast aastast ühe elanikkonnagrupi kohta kehtivad piirangud. President Barack Obama nimetas muudatust „ajalooliseks“ ja „uusimaks sammuks meie riigi aluspõhimõtete, aususe ja võrdsuse saavutamisel“. Muudatus puudutab umbes seitsmendikku USA armee204000-st  tegevteenistujast. Milline muudatus see oli ja keda puudutab?
14. Vanas Roomas oli tavaks, et kui mõni kohort (sõjasalk) lahingus taganes, siis ta detsimeeriti. Mida siis tehti? 

15. 25-ndal jaanuaril oleks see kuulus Taganka teatri näitleja saanud 75 aastaseks. Kahjuks jäi tal palju tegemata, sest ta lahkus meie seast juba 1980-ndal ainult 42 aastasena. Aga ka tehtut on nii palju, et teda mälestati üle terve maailma ja loomulikult ka meil Eestis. Kes laulab?

16.“ Mul on lasna langas, tule lavitama.“
Mida kursilane ütles?

17. Tänapäeval liiguvad rohuretseptid digitaalselt arsti käest apteeki ja me ei puutu nendega ise kokku. Kõik me mäletame neid siiski ka paberkandjal, kuigi pahatihti ei suutnud sealt ise midagi välja lugeda. Mida näiteks tähendas see, kui retseptil oli kirje per se?

18. Saksamaal Wiesbadenis esilinastus 10 veebruaril 2007-ndal aastal mängufilm, kus on jäädvustatud suur hulk tolle aja avaliku elu tegelasi. Teiste seas on selles filmis roll ka Eesti Vabariigi presidendil Toomas-Hendrik Ilvesel. Filmi tööpealkiri oli „186 kilomeetrit“. Kuna arvati, et see ei müü, siis nimi muudeti. Mis nime all film kinolinadele jõudis?

19. Meie Riigikogu esimees Ene Ergma oli nooruses tubli sportlane. Millisel spordialal on ta esindanud nii Tartu Ülikooli, kui ka Moskva Riiklikku Ülikooli?

20. Sellel 1904.ndal aastal valminud maalil on kunstnik kujutanud oma noort tuttavat, kelle  aasta hiljem sündinud teise tütre ristiisaks ta oli.
Kes on kunstnik ja keda ta on kujutanud?

21. Selle küsimusega kontrollime mälumängijate mälu. Eelmises mängus küsisime kui suur on Maa raadius. Kellel see meelde jäi, võib praegusele küsimusele hästi lihtsalt vastuse leida, kui ta seda muidu ei tea, piisab ju ainult ühest korrutustehtest.Kui suur on Maa ekvaatori pikkus?
+- 200km 2p  ,+- 500km 1p

22. Kui  Annie Mae Bullock laulab ühte oma tuntumat laulu, mida te kõik kindlasti korduvalt kuulnud olete, siis tundub ,et ta ongi lihtsalt parim. Mis nime all kogu maailm teda tunneb?

23. Praegu s.o jaanuaris –veebruaris koeb Eestis ainult üks mageveekala. Kes? 

24. Kas Lõuna-Ameerika indiaanlaste viskerelv on:
   a) bobiin     b) bola
   c) boleero   d) boliid   

25. Küsitav daam on sündinud 17. juulil 1962 ja lõpetanud lavakunstikateedri 11.lennu kus õppisid veel Margus Tabor,Peeter Sauter,Terje Pennie,Toomas Urb, Reeda Toots jt.                                 4p

Ta töötas kümme aastat Eesti Draamateatris, seejärel lühemat aega ka Nukuteatris ja Raeteatris. 1981 aastal abiellus ta ühe Jõgevalt pärit, sama kõrgkooli lõpetanud tuntud isikuga.                                   3p

Abielust Alo Mattiiseniga sündis tütar Anna Mariita.Teisest abielust on tal poeg Karl Hans ja tütar Lise Beth. 2007-ndast aastast töötab ta Rocca al Mare koolis psühholoogi-nõustajana.                                 2p

Ta kehastab 2010. aasta septembrist telesarjas „Pilvede all“ kolme tütre ema, juuksur Sirje Jakobsoni rolli.                                    1p   

VASTUSED

1. Tarmo Tein Tabivere
2. Trokaar (Truakaar) instrument punkteerimiseks
3. Mihkel Tiks korvpall
4. Maavärin 1mgn
5. Marika Tuus
6. Reena Koll Eesti rekord n. Teivashüppes 4.24
7. A,H.Tammsaare nim. Heldur Kruus
8. Rein Lang
9 .Ado Reinvald
10. Rene Zahkna laskesuusatamine
11. Kontrollisid vananevale Katariinale sokutatavate uute armukeste voodivõimekust
12. Kalas automaadi järgi
13. Tühistati piirangud, mis hoidsid naisi eemal eesliini lahingutegevusest
14. Iga kümnes hukati
15. Vladimir Võssotski
16. Mul on hea õlu ,tule pidutsema
17. Puhtal kujul (iseeneses,iseenesest)
18. Jan Uuspõld läheb Tartusse
19. Tennis
20. Ants Laikmaa, Marie Under
21. 40075,696 km    39875-40275 2p     39575-40575 1p
22. Tina Turner  Simply the Best (lihtsalt parim)
23. Luts
24.  a) bobiin  värten alus ,millele keritakse köis,niit jne.
     b) bola
     c) boleero hsp tants,naiste pihikvest
     d) boliid   hele meteoriit

25. Rita Rätsepp